№2 Кәсіпорын қызметін экономикалық зерттеу және талдау әдісі мен әдістемесі  

1.  Экономикалық талдаудың әдістері, оның ерекшеліктері 
Ғылым әдісі кең мағынада өз затын зерттеу тәсілі ретінде түсіндіріледі. 
Әр түрлі ғылымдарға тән өз пәнін зерттеу тәсілдері танымның жалпы диалектикалық әдісіне негізделген.
Танымның диалектикалық әдісі барлық құбылыстар мен үдерістерді тұрақты қозғалыста, өзгерісте, дамуда болатынын көрсетеді. Осыдан шаруашылық кызметтi талдаудың негiзгi бiр ерекшелігі - тұрақты салыстыру қажеттілігі екенін білуге болады. Экономикалық талдауда салыстыру кеңiнен қолданылады, мысалы қызметтің нақты нәтижелерi өткен жылдар нәтижелерімен, басқа ұйымдар жетiстiктерi мен және т.б. салыстырылады. 
Диалектика әрбір үдерісті, құбылысты тұтас және қарама -қарсы күрес ретінде түсіндіреді. Осыдан ішкі қарама-қайшылықтарды, әрбір құбылыстын жағымды және жағымсыз жақтарын зерттеу қажеттігі туындайды. Бұл да шаруашылық қызметтi талдау ерекшелігінің бірі болып табылады.
Талдауда диалектикалық әдісті қолдану ұйымның шаруашылық қызметiн зерттеуде барлық өзара байланыстарды есепке ала отырып, жүргізу керек екенін білдіреді. Ешқандай құбылыс басқа құбылыспен байланыссыз, жеке қарастырылмауы керек. Бұл да талдау әдісінің бір ерекшелiгi.
Талдаудың тағы бір әдіснамалық ерекшелігі онын себепті-салдарлы байланысты орнатумен бірге сандық сипаттама бере алатындығында. Бұл экономиканың жағдайын болжауды нақты нәтижелері бойынша ұсыныстарды негiздi етедi.
Шаруашылық қызметті талдаудың диалектикалық әдiсiн қолдану әрбір құбылыс немесе үдерісті жүйе ретінде, көптеген элементтер жиынтығы ретiнде қарастыру керек екенін білдіреді. Осыдан талдау обьектiлерiн зерттегенде жүйелік тәсілдеме қажеттілігі туындайды.
Шаруашылық қызметтi талдаудың манызды әдіснамалық ерекшілігі – шаруашылық кызметтi кешендi жүйелі зерттеу үшiн көрсеткіштер жүйесін өңдеу және қолдану болып табылады. Сонымен, Экономикалық қызметті талдау әдісі дегеніміз ұйымның шаруашылық қызметінің тиімділігін арттыру мақсатында оның нәтижелеріне әсер ететін факторларды жүйелі, кешенді зерделеу, өлшеу және жинақтау.
      Экономикалық талдау әдістері: 
·  ақпаратты өңдеудің логикалық әдістері; 
· детерминистік факторлық талдау әдістері; 
·  стохастикалық факторлық талдау әдістері; 
·  көрсеткіштерді оңтайландыру жолдары. 
Экономикалық талдаудың әдістері мен тәсілдерін келесі презентациядан көре аласыздар.
 Талдауда себепті байланыстарды зерттеу мен өлшеуді индукция және дедукция әдістерімен жүзеге асыруға болады. Логикалық индукция көмегімен себепті байланыстарды зерттеу тәсілі бойынша зерттеу жекеден жалпыға, жеке фактілерді зерттеуден жалпыламаға, себептен нәтижеге жүзеге асырылады. Дедукция – бұл зерттеу жалпы фактілерден жекеге, нәтижелерден себептерге жүзеге асырылатын тәсіл болып табылады. Индукция әдісі талдауда дедукция әдісімен бірге және үйлесімді қолданылады.

2.  Шаруашылық қызметті кешенді талдау әдістемесі
Шаруашылық қызметті талдау әдісі аналитикалық зерттеудің бірқатар нақты әдістемесін қолдануды қарастырады. Экономикалық талдауда әдістеме дегенiмiз талдау мақсаты жетiстiктерiне бағынатын шаруашылық қызметтің экономикалық құбылыстары мен үдерістерін зерттеудің аналитикалық тәсілдері мен ережелерінің жиынтығы.
Кешенді экономикалық талдау кезiнде келесi технологиялық сатылар орындалады:
1. Талдау обьектiсi, мақсаты және мiндеттерi нақтыланады, талдау жұмысының жоспары құрастырылады;
2. Синтетикалық және аналитикалық көрсеткіштер жүйесі өңделедi;
3. Талдауға қажетті ақпараттар жинақталады және дайындалады;
4. Есеп беру жылы көрсеткiштерiнiң нақты нәтижелерi жоспармен, өткен жылдың нақты нәтижелерімен, озық кәсіпорындар жетістіктерімен салыстырылады;
5. Факторлық талдау жүргiзiледi;
6. Өндірістің тиімділігін арттырудың пайдаланылмаған және перспективті резервтерi анықталады;
7. Шаруашылық нәтижелерін әр түрлі факторлар әсері мен қолданылмаған резервтерді есепке ала отырып бағалау жүргізіледі.
Шаруашылық қызметті талдаудың көптеген әдістері қолданылады. Олардың ішінен дәстүрлі әдістерді анықтауға болады, олар басқа да салаларда ақпаратты зерттеу үшін кеңінен қолданылады, мысалы салыстыру, графикалық, баланстық, орташа және қатысты шамалар, аналитикалық топтастыру. 
Салыстыру әдісінің мәні: біркелкі обьектілердің аясын немесе олардың арасындағы айырмашылықтарды табу үшін бір-бiрiмен салыстыру. Салыстыру көмегімен экономикалық кұбылыстардың жалпы және айырықша ерекшеліктері анықталады, зерттелінетін обьектілер деңгейіндегі өзгерістер белгіленеді олардың даму тенденциясы мен заңдылықтары зерттеледi.
Факторлық талдаудың маңызды сатыларының бірі әрбір фактордың нәтижелік көрсеткішке әсерiн анықтау және ол шаруашылық кызметті талдаудың әдіснамалық мiндеті болып табылады. Детерминациялық талдауда факторлардың нәтижелік көрсеткішке әсерін анықтау үшін келесі тәсілдер қолданылады: тiзбектелген қойылымдар, абсолюттiк айырма, қатысты айырма, интегралдық, пропорционалды бөлу, логарифмдеу, баланстық және тағы баскалар. Осылардың iшiнде тізбектелген қойылымдар әдісі әмбебап болып табылады. Ол факторлардың әсерін есептеу үшiн детерминациялық факторлық үлгілердің барлық түрінде қолданылады. 
Бұл тәсілде нәтижелік көрсеткіш көлемінің өзгеруіне факторлардың әсері біртіндеп, әрбір факторлық көрсеткіштің базалық мәнi есеп беру жылының нақты мәнімен ауыстырылады. Бұл тәсілді қолдану тәртібін көрсету үшін келесі мысалды кесте түрінде көрсетеміз. 
Жалпы шығарылған өнім көлемі бірінші тәртіптегі екі факторға тәуелді: жұмысшылар саны (ЖС), орташа жылдық өндірім (ЖӨ), яғни екі факторлы мультипликативті үлгі:  
Сонымен тiзбектелген қойылымдар тәсілін қолдану факторлардың өзара байланыстылығын, олардың бір-біріне бағыныштылығын, оларды дұрыс жiктеудi және жүйелеуді білуді қажет етеді.
Абсолюттік айырма тәсiлi детерминациялық талдауда нәтижелік көрсеткіштің өсуіне факторлардың әсерін мультипликативті және мультипликативті – аддитивтік үлгілерде есептеу үшiн қолданылады. Абсолюттік айырма әдiсiнде сандық фактордың әсерін есептеу үшін оның ауытқуын сапалық фактордың базалық мәніне көбейтеді. Ал сапалық фактордың әсерін есептеу үшін оның ауытқуын сандық фактордың нақты мәніне көбейтеді. 
Әдістерді таңдау – талдаудың мақсаты мен тиімділігіне, зерттеу объектісіне, есептеудің техникалық мүмкіндіктеріне байланысты болады.

